b'\n_START_ARTICLE_\nKocbekov dom na Koro\xc5\xa1ici\n_START_PARAGRAPH_\nKocbekov dom na Koro\xc5\xa1ici (1803 m) je planinska postojanka, ki stoji v kotlini Koro\xc5\xa1ice, pod ju\xc5\xbenim pobo\xc4\x8djem Ojstrice. Imenovana je po Franu Kocbeku, pobudniku in organizatorju slovenskega planinstva v Kamni\xc5\xa1ko-Savinjskih Alpah. Prvotna ko\xc4\x8da, ki jo je postavilo Nem\xc5\xa1ko-avstrijsko planinsko dru\xc5\xa1tvo leta 1876, je leta 1881 pogorela. Leto kasneje so zgradili novo. Po prvi svetovni vojni je nem\xc5\xa1ko ko\xc4\x8do prevzela Savinjska podru\xc5\xbenica SPD. V 30. letih 20. stoletja je bila ve\xc4\x8dkrat obnovljena. Med drugo svetovno vojno je ko\xc4\x8do zasegla nem\xc5\xa1ka planinska organizacija, po vojni pa so jo prevzeli celjski planinci. V letih 1969\xe2\x80\x931973 je bila dele\xc5\xbena ve\xc4\x8dje prenove in dana v uporabo 16. septembra 1973. Upravlja jo PD Celje Matica._NEWLINE_Dom je 20. oktobra 2017 v celoti uni\xc4\x8dil po\xc5\xbear.'